1987L0120 — DA — 09.08.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

No

▼B

KOMMISSIONENS DIREKTIV

af 14. januar 1987

om ændring af visse rådsdirektiver om handel med frø og plantemateriale

(87/120/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø ( 1 ), senest ændret ved forordning (EØF) nr. 3768/85 ( 2 ), særlig artikel 21a,

under henvisning til Rådets direktiv 66/401/EØF af 14. juni 1966 om handel med frø af foderplanter ( 3 ), senest ændret ved direktiv 86/155/EØF ( 4 ), særlig artikel 2, stk. 1a, og artikel 21a,

under henvisning til Rådets direktiv 66/402/EØF af 14. juni 1966 om handel med sædekorn ( 5 ), senest ændret ved Kommissionens direktiv 86/320/EØF ( 6 ), særlig artikel 2, stk. 1a, og artikel 21a,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter ( 7 ), senest ændret ved direktiv 86/155/EØF, særlig artikel 2, stk. 1a, og artikel 20a,

under henvisning til Rådets direktiv 70/458/EØF af 29. september 1970 om handel med grønsagsfrø ( 8 ), senest ændret ved direktiv 86/155/EØF, særlig artikel 2, stk. 1a, og artikel 40a, og

ud fra følgende betragtninger:

På baggrund af udviklingen i den videnskabelige og tekniske viden bør direktiv 66/400/EØF, 66/401/EØF, 66/402/EØF, 69/208/EØF og 70/458/EØF ændres af nedenstående grunde;

nogle af de botaniske navne, der anvendes i direktiv 66/401/EØF, 66/402/EØF, 69/208/EØF og 70/458/EØF, er påvist som værende ukorrekte eller af tvivlsom autoritet;

sådanne navne bør bringes på linje med de navne, der normalt accepteres internationalt;

nuværende internationale metoder tillader en grænseværdi på 5 % af maksimumsvægten af frøpartier;

det er ønskeligt, at en tilsvarende grænseværdi anvendes i henhold til fællesskabsdirektiverne;

de bestemmelser, som OECD (Organisationen for økonomisk Samarbejde og Udvikling) har truffet med hensyn til forudgående bestand og isolering af bestanden ved produktionen af sukkerroefrø og frø af foderplanter, har vist sig passende at vedtage for Fællesskabet;

det er ønskeligt, at reglerne for indholdet af frø af bitterlupin i frø af sødlupin forbedres i lyset af den udvikling af frøkvalitet, der normalt er opnået;

det er nødvendigt at kontrollere tilstedeværelsen af vildtvoksende planter og indholdet af planter med røde kerner i bestande til produktion af sædekorn af ris;

det er påkrævet at fastsætte strengere krav med hensyn til indholdet af røde kerner i sædekorn af ris;

de gældende internationale regler er nylig blevet revideret med hensyn til maksimumsvægten af frøpartier af visse arter; denne revision er blevet godkendt af Fællesskabet;

maksimumsvægten i fællesskabsreglerne for frøpartier af disse arter bør derfor revideres i overensstemmelse hermed;

de i dette direktiv fastsatte foranstaltninger er i overensstemmelse med udtalelse fra Den stående komité for frø og plantemateriale henhørende under Landbrug, Havebrug og Skovbrug —

UDSTEDT FØLGENDE DIREKTIV: